A BIZOTTSÁG 267/2009/EK RENDELETE
(2009. április 1.)
a komló harmadik országokból történő behozataláról szóló 1295/2008/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 192. cikke (2) bekezdésére és 195. cikke (2) bekezdésére, összefüggésben 4. cikkével,
mivel:
(1)
A 1295/2008/EK bizottsági rendelet (2) I. melléklete meghatározza azon harmadik országbeli ügynökségek jegyzékét, amelyek jogosultak az ezen országokból behozott, komlóból készült termékeket kísérő tanúsítványok kibocsátására. E tanúsítványokat egyenértékűnek ismerik el az 1234/2007/EK rendelet 117. cikkében meghatározott tanúsítványokkal.
(2)
A harmadik országok érintett szervezeteinek felelőssége, hogy az 1295/2008/EK rendelet I. mellékletében található adatokat naprakészen tartsák, továbbá a Bizottsággal szoros együttműködést tartsanak fenn az érintett adatoknak a Bizottság részlegeihez történő eljuttatásával.
(3)
Horvátország és Szerbia vállalta a komló és komlótermékek forgalmazására vonatkozóan meghatározott követelmények betartását és felhatalmazott egy szervezetet az egyenértékűségi tanúsítványok kiadására. E tanúsítványokat emiatt a közösségi igazolásokkal egyenértékűnek kell elismerni és a hatálya alá tartozó termékek szabad forgalmazását lehetővé kell tenni.
(4)
Ezért az 1295/2008/EK rendeletet módosítani kell.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1295/2008/EK rendelet I. melléklete helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. április 1-jén.